Hjemmefansen var i ekstase for 1-5-reduseringen, men det var gjestene fra Barcelona som fikk fotballprofilene til å måpe. Spesielt Lionel Messi var lysende.
(Dagbladet): Det er mange år siden internett-tjenesten «MSN» gikk av moten, men Barcaelonas «MSN» ser ut til å bli bare bedre og bedre.
Selv om Leganes ikke har noe stort navn i internasjonal fotball, har de åpnet årets La Liga-sesong godt og sto med fire poeng på tre kamper og bare to baklengs før møtet med Barcelona. Med uavgjort mot tittelutfordrer Atlético Madrid i forrige hjemmekamp, håpte vertene at de også kunne ryste Barcelona.
Spesielt Messi var dominerende med både to mål og to magiske forarbeid i forkant av scoringene til Neymar og Suárez.
Messi satte inn 4-0 fra straffemerket etter at Neymar ble felt ti minutter ut i 2. omgang, før Rafinha meldte seg på i scoringsprotokollen og banket inn 5-0 med et helt utsøkt langskudd i krysset fra 25 meter.
Vertene ga ikke opp og jaktet et trøstemål. Det fikk de ti minutter før slutt - også det på vakkert vis - da Gabriel banket inn 1-5. Hjemmefansen tok helt av, og hele stadion reiste seg og sang i flere minutter etter reduseringen - selv om de i praksis ble ydmyket på et eget gress.